Michael Davitt
Store norske leksikon,Historie,Verdens historie og samtidshistorie,Europa,Irlands historie
Michael Davitt var en irsk politiker og nasjonalist. Han grunnla den irske landliga (engelsk Land League), som arbeidet for flere rettigheter for irske leilendinger.
Bakgrunn Davitt var født på en gård i Mayo, men familien ble kastet ut av de britiske jordeierne i 1850 etter at de ikke betalte leien sin. De flyttet deretter til Lancashire i England og begynte arbeid i fabrikker, hvor Davitt mistet armen sin i en industriulykke da han var elleve år gammel. Politisk virksomhet Han sluttet seg til den nasjonalistiske bevegelsen Irish Republican Brotherhood (IRB) i 1865, da han var nitten år gammel. Han ble i 1870 dømt til 15 års straffarbeid for sammensvergelse mot staten, men ble benådet syv år senere i 1877. Rett etter han ble løslatt ble han sverget inn i den innerste sirkelen av IRB.Davitt grunnla den irske landliga (engelsk Land League) sammen med Charles Stewart Parnell i 1879. Denne organisasjonen skulle sikre flere rettigheter for leilendinger i Irland, og fokuserte på rike landeieres utnyttelse av de som leide av dem.Han ble valgt til medlem av det britiske parlamentet i 1882, men valget ble erklært ugyldig fordi han var straffedømt. Han ble valgt på nytt i 1892, men valget ble igjen kjent ugyldig. Det var først i 1895 at Davitt ble parlamentsmedlem.Han døde av blodforgiftning sent i mai av 1906 på et sykehus i Dublin. Les mer i Store norske leksikon Charles Stewart Parnell Land League Litteratur Dictionary of Irish Biography. «Davitt, Michael» av Noel McLachlan, hentet 15.06.2020.